CELEX: 22010D0069
Language: lt
Date: 1276214400000
Title: 2010 m. birželio 11 d. EEE jungtinio komiteto sprendimas Nr. 69/2010, kuriuo iš dalies keičiamas EEE susitarimo IV priedas (Energija)

16.9.2010   
            
            
               LT
            
            
               Europos Sąjungos oficialusis leidinys
            
            
               L 244/22
            
         EEE JUNGTINIO KOMITETO SPRENDIMAS
   Nr. 69/2010
   2010 m. birželio 11 d.
   kuriuo iš dalies keičiamas EEE susitarimo IV priedas (Energija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo IV priedas buvo iš dalies pakeistas 2009 m. gruodžio 4 d. EEE jungtinio komiteto sprendimu Nr. 140/2009 (1).
            
         
               (2)
            
            
               Į Susitarimą turi būti įtrauktas 2008 m. sausio 15 d. Europos Parlamento ir Tarybos reglamentas (EB) Nr. 106/2008 dėl Bendrijos raštinės įrangos energijos vartojimo efektyvumo ženklinimo programos (nauja redakcija) (2).
            
         
               (3)
            
            
               Reglamentu (EB) Nr. 106/2008 panaikinamas Europos Parlamento ir Tarybos reglamentas (EB) Nr. 2422/2001 (3), kuris yra įtrauktas į Susitarimą ir todėl turi būti iš jo išbrauktas,
            
         NUSPRENDĖ:
   1 straipsnis
   Susitarimo IV priedas iš dalies keičiamas taip:
   
               1.
            
            
               18 punkto (Europos Parlamento ir Tarybos reglamentas (EB) Nr. 2422/2001) tekstas išbraukiamas.
            
         
               2.
            
            
               Po 29 punkto (Komisijos sprendimas 2007/74/EB) įterpiamas šis punktas:
               
                           „30.
                        
                        
                           
                              32008 R 0106: 2008 m. sausio 15 d. Europos Parlamento ir Tarybos reglamentas (EB) Nr. 106/2008 dėl Bendrijos raštinės įrangos energijos vartojimo efektyvumo ženklinimo programos (nauja redakcija) (OL L 39, 2008 2 13, p. 1).
                           Reglamento nuostatos šio Susitarimo tikslais adaptuojamos taip:
                           
                                       a)
                                    
                                    
                                       Bet kokia nuoroda į Jungtinių Amerikos Valstijų Vyriausybės ir Europos bendrijos Susitarimą dėl raštinės įrangos ženklinimo apie energijos taupymą Bendrijos programų koordinavimo taip pat reiškia nuorodą į pasikeitimą raštais tarp JAV aplinkos apsaugos agentūros (EPA), Norvegijos naftos ir energijos ministerijos, Islandijos pramonės ministerijos ir Lichtenšteino ekonomikos reikalų tarnybos, išskyrus 11 ir 14 straipsnyje, kur daroma prieš tai minėta nuoroda.
                                    
                                 
                                       b)
                                    
                                    
                                       4 straipsnio 5 dalyje žodžiai „Bendrijos ir trečiųjų šalių“ pakeičiami žodžiais „Bendrijos arba ELPA valstybių ir trečiųjų šalių,“. Žodžiai „gali būti bandomi Komisijos arba valstybių narių“ pakeičiami žodžiais „gali būti bandomi Komisijos, valstybių narių arba ELPA valstybių atitinkamose jų kompetencijos srityse“.
                                    
                                 
                                       c)
                                    
                                    
                                       12 straipsnio 3 dalies pirmajame sakinyje žodis „Komisija“ pakeičiamas žodžiais „ELPA valstybės ir Komisija savo atitinkamose kompetencijos srityse“.
                                    
                                 
                                       d)
                                    
                                    
                                       13 straipsnis netaikomas.“
                                    
                                 
                     
         2 straipsnis
   Reglamento (EB) Nr. 106/2008 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2010 m. birželio 12 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2010 m. birželio 11 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 62, 2010 3 11, p. 34.
   
      (2)  OL L 39, 2008 2 13, p. 1.
   
      (3)  OL L 332, 2001 12 15, p. 1.
   
      (4)  Konstitucinių reikalavimų nenurodyta.